सूचना प्रौद्योगिकी स्कूल कोलकाता
सूचना प्रौद्योगिकी स्कूल कोलकाता ( एसआईटी और पूर्व में आईआईआईटी-सी) डब्ल्यूबीयूटी का सूचना प्रौद्योगिकी विभाग है। यह संस्थान आईटी उद्योग के सहयोग से पश्चिम बंगाल सरकार के प्रारंभिक सहयोग से 2000 में भारतीय सूचना प्रौद्योगिकी संस्थान-कलकत्ता के रूप में शुरू हुआ। संस्थान भिन्न-भिन्न विषयों जैसे- कंप्यूटर विज्ञान/ कंप्यूटर ग्राफिक्स, वीएलएसआई और संचार, डेटाबेस, सूचना पुनर्प्राप्ति और एल्गोरिदम में अनुसंधान का केंद्र हैं । संस्थान में कंप्यूटर प्रयोगशालाएँ हैं जिन्हें छात्रों को बैच-वार आवंटित किया जाता है। कम्प्यूटर लैब में हार्डवेयर और सॉफ्टवेयर सुसज्जित हैं। प्रत्येक वर्ष एसआईटी अपना वार्षिक सांस्कृतिक और तकनीकी उत्सव एल्गोरिथम आयोजित करता है। एल्गोरिथम देश भर के सभी प्रमुख इंजीनियरिंग और डिग्री कॉलेजों के छात्रों को आकर्षित करता है। स्ट्रिंग्स और परिक्रमा जैसे प्रसिद्ध बैंड ने पिछले कुछ वर्षों में एल्गोरिथम में प्रदर्शन किया है। 2006 में डेटाक्वेस्ट पत्रिका के एक सर्वेक्षण में एसआईटी को पूर्वी भारत के शीर्ष प्रौद्योगिकी-स्कूलों में चौथा स्थान दिया गया था।